สวัสดีค่ะรบกวนสอบถามดังนี้ค่ะมีอาการใข้ต่ำๆ มาสักปีสองปีแล้วค่ะ วันนี้ก็ยังรู้สึกร้อนวูบวาบในตัว แต่อุณภูมิร่างกายปรกติ บางวันไข้ขึ้น 37 องศา และเดี๋ยวนี้ก่อนมีประจำเดือน มีเหงื่อออกตอนกลางคืนค่ะ บางทีเดือนละครั้งสองครั้งอยากถามว่า อาการแบบนี้ คืออาการเข้าสู่วัยทองไม๊ค่ะ อายุ 40 ค่ะ ตัดปีกรังไข่ข้างนึง เหมือนฮอรโมนน้อยลง เมนส์มาปรกติ 2-3วันทุกเดือน แต่เดือนธันวาที่ผ่านมามีเมนส์แค่ สองวันและออกน้อย หลังจากนั้นมีเลือดออกนิดๆหน่อยในแต่ละวันมาประมาณ1สัปดาห์ขอบค่ะ
สวัสดีค่ะ หากวัดอุณหภูมิร่างกายยังไม่ได้เกิน 37 องศาเซลเซียส ก็ถือว่ายังไม่มีไข้ ทั้งนี้ หากมีไข้จริง และเป็นมาเกือบ 2 ปี ก็น่าจะต้องมีอาการผิดปกติอื่นๆ ทางร่างกายมากแล้ว จึงไม่น่ามีไข้จริงๆ ค่ะ ทั้งนี้ หากไม่แน่ใจ ก็ควรไปพบแพทย์เพื่อตรวจวินิจฉัยค่ะดังนั้น อาการที่รู้สึกว่ามีไข้ ร้อนวูบวาบ เหงื่อออกกลางคืน น่าจะเป็นอาการของวัยใกล้หมดประจำเดือน (perimenopause) ได้ ซึ่งคือช่วงวัยที่ผู้หญิงยังมีประจำเดือน แต่เริ่มไม่สม่ำเสมอ หรือมาแบไม่ปกติ หรือ ขาดประจำเดือนมาระยะเวลาหนึ่ง แต่ไม่ถึง 1 ปี ร่วมกับการที่มีอาการผิดปกติ เช่น ร้อนวูบวาบ มีเหงื่อออกในตอนกลางคืนช่องคลอดแห้ง นอนไม่หลับ อารมณ์แปรปรวน ซึ่งเริ่มพบได้ตั้งแต่อายุ 40 ปีส่วนวัยทองหรือวัยหมดประจำเดือน (menopause) คือวัยที่หมดการมีประจำเดือน โดยจะนับเมื่อหมดประจำเดือนไปแล้ว 1 ปี และอาจมีอาการต่างๆ ร่วมด้วย ได้แก่ ร้อนวูบวาบ ไม่สบายตัว มีเหงื่อออกในตอนกลางคืน นอนไม่หลับ ผิวแห้ง หนังศีรษะบาง ผมร่วง ช่องคลอดแห้ง คัน เจ็บเวลามีเพศสัมพันธ์ ไม่มีอารมณ์ทางเพศ ปัสสาวะบ่อย ปัสสาวะเล็ด อ้วนขึ้น ระบบเผาผลาญในร่างกายทำงานได้น้อยลง ไม่มีสมาธิ อารมณ์แปรปรวน หงุดหงิดง่าย วิตกกังวล เป็นต้นดังนั้น หากยังคงมีอาการร้อนวูบวาบและเหงื่อออกกลางคืน ซึ่งหากเป็นมาก จนทำให้นอนไม่หลับ หรือมีปัญหาในการใช้ชีวิตประจำวัน ก็ควรไปพบสูติ-นรีแพทย์เพื่อพิจารณาให้ยารักษาค่ะส่วนการที่มีประจำเดือนมานาน 2 วัน แล้วตามด้วยการมีเลือดออกเล็กน้อย หากเป็นรวมแล้วไม่เกิน 10 วัน ก็ยังไม่ได้ถือว่าผิดปกติหรืออันตรายอะไรค่ะ